CELEX: 32020R1590
Language: lt
Date: 2020-08-19 00:00:00
Title: Komisijos deleguotasis reglamentas (ES) 2020/1590 2020 m. rugpjūčio 19 d. kuriuo, atsižvelgiant į 2016, 2017 ir 2018 m. užregistruotų naujų lengvųjų komercinių transporto priemonių masės pokyčius, iš dalies keičiamas Europos Parlamento ir Tarybos reglamento (ES) 2019/631 I priedas (Tekstas svarbus EEE)

2020 10 30   
               
               
                  LT
               
               
                  Europos Sąjungos oficialusis leidinys
               
               
                  L 360/8
               
            
         KOMISIJOS DELEGUOTASIS REGLAMENTAS (ES) 2020/1590
         2020 m. rugpjūčio 19 d.
         kuriuo, atsižvelgiant į 2016, 2017 ir 2018 m. užregistruotų naujų lengvųjų komercinių transporto priemonių masės pokyčius, iš dalies keičiamas Europos Parlamento ir Tarybos reglamento (ES) 2019/631 I priedas
         (Tekstas svarbus EEE)
         EUROPOS KOMISIJA,
         atsižvelgdami į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos, ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 14 straipsnio 2 dalį,
         kadangi:
         
                     (1)
                  
                  
                     viso ES parko parengtų eksploatuoti transporto priemonių vidutinė masė, naudojama kiekvieno naujų lengvųjų komercinių transporto priemonių gamintojo savitojo išmetamo CO2 kiekio normai apskaičiuoti, t. y. M0 vertė, turi būti reguliariai koreguojama siekiant atsižvelgti į Sąjungoje užregistruotų naujų lengvųjų komercinių transporto priemonių vidutinės masės pokyčius;
                  
               
                     (2)
                  
                  
                     remiantis Komisijos įgyvendinimo sprendimuose (ES) 2018/143 (2), (ES) 2019/582 (3) ir (ES) 2020/1035 (4) pateiktais duomenimis, 2016, 2017 ir 2018 kalendoriniais metais naujų parengtų eksploatuoti lengvųjų komercinių transporto priemonių vidutinė masė, apskaičiuota pagal kiekvienais iš tų metų užregistruotų naujų transporto priemonių skaičių, buvo 1 825,23 kg. Todėl Reglamento (ES) 2019/631 I priedo B dalies 4 punkte nurodyta 2021, 2022 ir 2023 kalendorinių metų M0 vertė turėtų tą masę atspindėti;
                  
               
                     (3)
                  
                  
                     todėl Reglamentas (ES) 2019/631 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2019/631 I priedo B dalies 4 punkte M0 skirtas įrašas pakeičiamas taip:
            
               „M0 2020 m. yra 1 766,4; 2021, 2022 ir 2023 m. – 1 825,23; 2024 m. vertė patvirtinama pagal 14 straipsnio 1 dalies b punktą“.
            
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 19 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 111, 2019 4 25, p. 13.
         
            (2)  2018 m. sausio 19 d. Komisijos įgyvendinimo sprendimas (ES) 2018/143, kuriuo pagal Europos Parlamento ir Tarybos reglamentą (ES) Nr. 510/2011 patvirtinamas arba patikslinamas 2016 kalendorinių metų naujų lengvųjų komercinių transporto priemonių gamintojams preliminariai apskaičiuotas vidutinis savitasis išmetamo CO2 kiekis ir savitosios teršalų išmetimo normos (OL L 25, 2018 1 30, p. 49).
         
            (3)  2019 m. balandžio 3 d. Komisijos įgyvendinimo sprendimas (ES) 2019/582, kuriuo pagal Europos Parlamento ir Tarybos reglamentą (ES) Nr. 510/2011 patvirtinamas arba patikslinamas naujų lengvųjų komercinių transporto priemonių gamintojams preliminariai apskaičiuotas 2017 kalendorinių metų, o bendram fondui „Volkswagen“, įskaitant jo narius, – 2014, 2015 ir 2016 kalendorinių metų vidutinis savitasis išmetamo CO2 kiekis ir savitosios teršalų išmetimo normos (OL L 100, 2019 4 11, p. 47).
         
            (4)  2020 m. birželio 3 d. Komisijos įgyvendinimo sprendimas (ES) 2020/1035, kuriuo pagal Europos Parlamento ir Tarybos reglamentą (ES) 2019/631 patvirtinamas arba patikslinamas 2018 kalendorinių metų lengvųjų automobilių ir lengvųjų komercinių transporto priemonių gamintojams preliminariai apskaičiuotas vidutinis savitasis išmetamo CO2 kiekis ir savitosios teršalų išmetimo normos (OL L 227, 2020 7 16, p. 37).